****

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA PODSTRANA**

**Općinsko vijeće**

**PREDMET:** Odluka o II. izmjenama i dopunama

Odluke o porezimaOpćine Podstrana

**PRAVNI TEMELJ:** Zakon o lokalnim porezima, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za proračun i financije

**PREDMET: O b r a z l o ž e nj e** prijedloga Odluke o II. Izmjenama i dopunama Odluke o porezima Općine Podstrana

Izmjenom i dopunama Zakona o lokalnim porezima („Narodne novine“ broj 114/23) ukida se prirez poreza na dohodak kao lokalni porez koji je prihod jedinice lokalne samouprave te se nadalje člankom11. navedenih Izmjena i dopune Zakona određuje da su jedinice lokalne samouprave dužne do 15. prosinca 2023. godine svoju odluku o porezima iz članka 42. stavak 1. Zakona o lokalnim porezima („Narodne novine“ broj 115/16, 101/17 i 114/22) uskladiti s odredbama Izmjena i dopuna Zakona o lokalnim porezima („Narodne novine“ broj 114/23).

Slijedom navedenog, predlaže se usvojiti Odluku o II. Izmjenama i dopunama Odluke o porezima Općine Podstrana, kojim se od 01.01.2024. ukida prirez porezu na dohodak, dok kao neizmijenjeni porezi Općine Podstrana ostaju porez na potrošnju i porez na kuće za odmor. Ujedno, ovim se II. Izmjenama i dopunama porez na kuće za odmor utvrđuje u eurima kao službenoj valuti u RH.

Na temelju članka 20. Zakona o lokalnim porezima („Narodne novine“ broj 115/16, 101/17, 114/22) i članka 30. Statuta Općine Podstrana ("Službeni glasnik Općine Podstrana", broj 7/21, 21/21 i 04/23), a u svezi s člankom 11. Zakona o izmjenama i dopuni Zakona o lokalnim porezima („Narodne novine“ broj 114/23), Općinsko Vijeće Općine Podstrana na 22. sjednici održanoj dana 28. studenog 2023. donosi sljedeću

**ODLUKU**

**o**

**II. Izmjenama i dopunama**

**Odluke o porezima Općine Podstrana**

**Članak 1.**

U članku 1. Odluke o porezima Općine Podstrana („Službeni glasnik Općine Podstrana“ broj 27/19, 31/21) riječi *„prireza porezu na dohodak i“* brišu se.

**Članak 2.**

U članku 2. stavak 1. Odluke o porezima Općine Podstrana („Službeni glasnik Općine Podstrana“ broj 27/19, 31/21) briše se podstavak 1, a dosadašnji podstavci 2 i 3 postaju podstavci 1 i 2.

**Članak 3.**

Briše se naslov iznad članka 3.

Briše se članak 3. Odluke o porezima Općine Podstrana („Službeni glasnik Općine Podstrana“ broj 27/19, 31/21).

Dosadašnji članci 4,5,6,6a,7,9,10 postaju članci 3,4,5, 5a, 6,7,8.

**Članak 4.**

Dosadašnji naslovi 2.Porez na potrošnju i 3.Porez na kuće za odmor postaju naslovi 1.Porez na potrošnju i 2.Porez na kuće za odmor.

**Članak 5.**

U članku 4. Odluke o porezima Općine Podstrana riječi *„15,00 kuna“* zamjenjuju se riječima *„1,99 eura“.*

**Članak 6.**

Ova Odluka o II. Izmjenama i dopunama Odluke o porezima Općine Podstrana objavit će se u „Službenom glasniku Općine Podstrana“ a stupa na snagu 01. siječnja 2024. godine.

KLASA: 024-02/23-01/13 Predsjednik

URBROJ: 2181-39-01-23-04 Općinskog vijeća:

Podstrana, 28. studenog 2023.godine Zdravko Galić